# **DECIZIA ETAPEI DE ÎNCADRARE**

## Nr. număr din 08.06.2016

Proiect

Ca urmare a solicitării de emitere a acordului de mediu adresate de **SC OMV PETROM SA**, cu sediul în Str. Coralilor, Nr. 22, Bucureşti - Sectorul 1, Judetul Bucureşti, , înregistrată la APM Salaj cu nr. 1909/30.03.2016, în baza:

**Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 06.06.2016, că proiectul **Amplasare conducte gaze, apă, abur, gaz nociv, țiței și alimentare cu energie electrică în cablu de la Cluster 15 la Clusterul 16, 17, și zona carbonată – tronson 1,** propus a fi amplasat în loc. Leşmir, intravilan, com. Marca, jud. Sălaj, nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. 445/2009, anexa nr. 2 pct. 10 lit. i);

 b) Caracteristicile proiectului:

b1) Mărimea proiectului: prin proiect de propune punerea în producție a sondelor din cadrul “Cluster 15”, prin construirea de conducte tehnologice noi, după cum urmează: conducta de gaze, care va asigura alimentarea cu gaze a boilerelor; conducta de apă, care va asigura debitul de apă necesar funcționării boilerelor; 5 conducte de țiței, care vor asigura transportul de hidrocarburi și apă de zăcământ de la sonde la parc; cabluri pentru alimentare cu energie electrică “Cluster 15, 16, 17.

*Beneficiarul a renunțat la proiectarea conductelor de abur și gaz nociv din motive tehnico – eonomice, “Zona Carbonata” – Tronson 4, va face obiectul unui alt proiect.*

Accesul la locație, se va realiza pe drumurile de exploatare petrolieră existente în zonă. Pentru amplasarea santierului de lucru, se va ocupa o suprafaţă totală de cca 4497 mp, pe teritoriul administrativ al localității Leșmir, comuna Marca, judetul Sălaj.Terenul ocupat pentru amplasarea celor 7 conducte tehnologice, și a LES pentru alimentarea cu energie electrică a «Cluster» 15, 16, 17, apartine unor proprietari particulari, respectiv Primăriei comunei Marca. Punerea in productie a sondelor din cadrul “Cluster 15”, necesită construirea de conducte tehnologice noi, după cum urmează: conducta de gaze, care va asigura alimentarea cu gaze a boilerelor; conducta de apă, care va asigura debitul de apă necesar funcționării boilerelor; 5 conducte de țiței, care vor asigura transportul de hidrocarburi și apă de zăcământ de la sonde la parc; cabluri pentru alimentare cu energie electrică “Cluster 15, 16, 17. Alegerea diametrului şi a grosimii de perete aferente celor 7 conducte tehnologice, s-a făcut pentru a asigura debitul maxim de fluid vehiculat, precum şi presiunea maximă de operare. Conducta de gaze Ø 3 inch (90 mm x 4,6 mm), care va asigura alimentarea cu gaze a boilerelor, se va realiza din ţevi de polyetylena PEHD. Conducta de apă Ø 3 inch (90 mm x 8,2 mm), care va asigura debitul de apa necesar funcționării boilerelor se va realiza de asemenea tot din ţevi de polyetylena PEHD. Cele 5 conducte de țiței Ø 4 inch (114,3 mm x 7,1 mm), care vor asigura transportul de hidrocarburi și apă de zăcământ de la Cluster 15 la Cluster 16, 17, se vor realiza din țeavă de oțel L290 N, țeavă trasa PSL 2 preizolatăcu 3 straturi de polyetylena PEHD.Conducta de gaze (de la Cluster 15 la Cluster 16, 17) cu lungimea de 343 m, conducta de apă (de la Cluster 15 la Cluster 16, 17) cu lungimea de 358 m, conducta de țiței (de la Cluster 15 la sonda CSH2) cu lungimea de 328 m, conducta de țiței (de la Cluster 15 la sonda CSH3) cu lungimea de 327 m, conducta de țiței (de la Cluster 15 la sonda CSH5) cu lungimea de 324 m, conducta de țiței (de la Cluster 15 la sonda CSH6) cu lungimea de 325 m, conducta de țiței (de la Cluster 15 la sonda CSH7) cu lungimea de 327 m, cabluri de alimentare cu energie electrică: LES 20 kV alimentare cu energie electrică, de la PTA 20/04 kV 250 kVA Cluster 15, la PT 20/0,4 kV 250 kVA container definitiv, cablu tip A2XSEYABY 3x95/16 mmp, având L = 42 m; LES 0,4 kV alimentare cu energie electrică, de la PTA 20/04kV 250 kVA Cluster 15, la amplasament cutie de distribuție 0,4 kV, cablu tip N2XY 0,6/1 kV, 2x(3x185+95 mmp), avÂnd L = 86 m; LES 0,4 kV alimentare cu energie electrică, de la cutie de distribuție 0,4 kV,12 plecări, la amplasament “booster”, cablu tip N2XY 0,6/1 kV, 3x35+16 mmp, având L = 43 m; LES 0,4 kV alimentare cu energie electrică, de la cutie de distributie 0,4 kV 12 plecări, la amplasament cofret electric cu 2 plecări, cablu tip N2XY 0,6/1 kV, 3x35+16 mmp, având L = 56 m; LES 0,4 kV alimentare cu energie electrică, de la cutie de distributie 0,4 kV 12 plecări, la amplasament cofret electric cu 3 plecari, cablu tip N2XY 0,6/1 kV, 3x70+35 mmp, având L = 361 m (Cluster 16); LES 0,4 kV alimentare cu energie electrica, de la cutie de distribuție 0,4 kV 12 plecări, la amplasament cofret electric cu 3 plecări, cablu tip N2XY 0,6/1 kV, 2x(3x185+95 mmp), având L = 361 m (Cluster 17). Exploatarea sondelor din zona aferenta “Cluster” 15 Suplac, se face prin pompare, cu unități de pompare tip LRP. Amestecul de hidrocarburi este adus la suprafața prin garnitura de țevi de extracție, trecut prin capul de pompare și transportat prin intermediul conductelor de țiței, pentru depozitare. Conductele pentru transportul amestecului de hidrocarburi (lichide și gazoase) au lungimi diferite, diametrul Ø 4 inch (114,3 mm x 7,1 mm) și vor fi preizolate cu polietilena de înaltă densitate PEHD, aplicată în 3 straturi (care este rezistentă la agenți chimici și la lovituri mecanice).

b2) cumularea cu alte proiecte - în zona amplasamentului nu se mai derulează alte proiecte;

b3) utilizarea resurselor naturale - se vor utiliza resurse naturale în cantităţi limitate, iar materialele necesare realizarii proiectului vor fi preluate de la societăţi autorizate;

b4) producţia de deşeuri: deşeurile rezultate în urma execuţiei lucrărilor, se vor depozita selectiv pe categorie de deşeu în containere speciale şi vor fi predate la societăţi autorizate în colectare/ valorificare/eliminare;

b5) emisiile poluante, inclusiv zgomotul şi alte surse de disconfort: vor fi generate de utilajele şi mijloacele de transport, pe perioada de realizare a proiectului;

b6) riscul de accident, ţinându-se seama în special de substanţele şi de tehnologiile utilizate: riscul de accident, pe perioada execuţiei lucrărilor este redus, iar alimentarea utilajelor cu carburanţi se face numai la staţiile de distribuţie carburanţi autorizate; SC OMV PETROM SA are întocmit planul de prevenire şi combatere a poluărilor accidentale;

 c) Localizarea proiectului: în intravilanul localităţii Leşmir, comuna Marca, jud. Sălaj,

 - utilizarea existentă a terenului: zonă producție – teren agricol intravilan, conform Certificatului de Urbanism nr. 02/26.02.2016, eliberat de Primăria Comunei Marca;

 - relativa abundenţă a resurselor naturale din zonă, calitatea şi capacitatea regenerativă a acestora: nu este cazul.

 d) Caracteristicile impactului potenţial: - nu este cazul.

II. Condiţiile de realizare a proiectului:

 Respectarea prevederilor art. 22 alin. (1) din HG nr. 445/2009: "În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea publică pentru protecţia mediului emitentă asupra acestor modificări".

 Se vor respecta limitele impuse de STAS 12574/87 privind condiţiile de calitate a aerului în zonele protejate;

 Pe perioada execuţiei lucrărilor vor fi întreprinse măsuri pentru prevenirea şi reducerea poluării atmosferei cu pulberi, praf şi noxe chimice de orice fel, prin transportul şi manipularea adecvată a materialelor de orice natură şi a substanţelor chimice periculoase;

 Menţinerea permanentă a drumurilor de acces în stare bună, întreţinerea continuă a utilajelor şi mijloacelor de transport pentru limitarea nivelului emisiilor în atmosferă;

 Se vor lua măsuri de evitare a poluării fonice şi de încadrare în normativele standard pentru vibraţii şi zgomote conform STAS nr. 10009/1988 şi STAS 12025/2/1981.

 Deşeurile rezultate, indiferent de natura lor se vor gestiona în conformitate cu prevederile Legii 211 din 2011, privind regimul deşeurilor;

 Monitorizarea gestiunii deşeurilor prin respectarea H.G. nr. 856/2002, cu modificările ulterioare privind evidenţa gestiunii deşeurilor şi pentru aprobarea listei cuprinzând deşeurile, inclusiv deşeurile periculoase;

 Respectarea H.G. nr. 1403/2007 privind refacerea zonelor în care solul, subsolul, şi ecosistemele terestre au fost afectate;

 Respectarea Hotărârii Guvernului nr. 621 din 23.06.2005 privind gestionarea ambalajelor şi a deşeurilor din ambalaje;

 Repararea utilajelor şi a mijloacelor de transport şi schimbul de ulei se va face numai în incinte autorizate;

 Respectarea prevederilor OUG nr. 195/2005 privind protecţia mediului, aprobată cu modificări de Legea nr. 265/2006, modificată de OUG nr. 57/2007 , OUG nr. 114/2007 şi OUG nr. 164/2008

 Amplasarea organizării de şantier şi a depozitelor, precum şi alte activităţi conexe, se vor realiza cu respectarea prevederilor O.U.G. nr. 195/2005 aprobată cu modificări prin Legea nr. 265/2006 privind protecţia mediului cu completările şi modificările ulterioare;

 Respectarea prevederilor actelor/avizelor emise de alte autorităţi pentru prezentul proiect;

 Respectarea prevederilor STAS 10009/1988 și a Ord. MS 119/2014 .

Pentru obţinerea autorizaţiei de construire se vor obţine actele/avizele stabilite în certificatul de urbanism și cele solicitate în ședința CAT:

1. Act/punct de vedere Direcția Apelor Crișuri.

 Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

 **Titularul proiectului are obligaţia de a notifica în scris autoritatea competenta pentru protecţia mediului despre orice modificare sau extindere a proiectului survenita după emiterea deciziei etapei de încadrare, APM Sălaj urmând a aplica in mod corespunzător, in aceasta situaţie prevederile art. 22 alin(3) din HG nr. 445/2009.**

Prezentul act nu exonerează de răspundere titularul, proiectantul și/sau constructorul în cazul producerii unor accidente în timpul execuţiei lucrărilor sau exploatării acestora.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

 **DIRECTOR EXECUTIV,**

 **Dr. ing. AURICA GREC**

 Şef Serviciu Avize, Acorduri, Autorizaţii,

 ing. Gizella Balint

 Întocmit,

ing. Anca Horotan